**Termat e Referencës (TOR) për shërbime hotelerie për aktivitete/punëtori gjate vitit 2023**

**Numri i referencës AD-03/2023**

|  |  |
| --- | --- |
| Ofertim për shërbime hotelerie gjatë aktiviteteve ose punëtorive.  Kompanitë që merren me shërbime hoteliere.  LOT 1 - në Prishtinë dhe  LOT 2 - në teritorin e Kosovës | Aprovuar nga drejtori ekzekutiv  \_\_\_\_\_\_\_\_\_\_\_\_\_\_\_\_\_\_\_\_\_  Nënshkrimi |

**Informacion i përgjithshëm:**

1. **Kontesti i ndërhyrjes**:

Objektivi i përgjithshëm për projektin e Drejtësisë Sociale eshte:“Një shoqëri multietnike dhe multikulturore në Kosovë, ku romët, ashkalitë dhe egjiptianët trajtohen si të barabartë nga shteti dhe shoqëria, kane qasje në të njëjtat mundësi dhe sherbime si të gjithë të tjerët, dhe dijnë të drejtat dhe përgjegjësitë e tyre dhe janë të autorizuar t'i ushtrojnë ato të drejta”. Vizioni i ketij projekti është një Kosovë ku burrat dhe gratë romë, ashkali dhe egjiptianë kanë një vend pune të denjitetshem si në sektorin publik ashtu edhe në atë privat, duke punuar me dinjitet për të siguruar te ardhura per familjet e tyre, kanë qasje dhe përdorin infrastrukturën publike cilësore dhe ku shërbimet janë të disponueshme dhe të casshme në nivel lokal; një Kosovë ku si rezultatet shëndetësore ashtu edhe jetëgjatësia e pjesetareve te komuniteteve janë duke u përmirësuar; dhe, një Kosovë ku gratë rome, ashkalike dhe egjiptiane janë më pak të shtypura dhe të nën-përfaqësuara në arsim dhe punësim dhe në sferat e tjera të jetës të jenë më të fuqizuara.

1. **Arsyetimi i thirrjes:**

Duke i pasur te njohura problemet dhe sfidat me të cilat ballafaqohen qytetarët e komuniteteve në Kosove, si dhe duke i vërejtur mundësitë të cilat nuk po ju ofrohen nga institucionet përkatese Organizata Zeri i Romëve, Ashkalinjve dhe Egjiptianve shtrinë fushëveprimin e sajë në programe të ndryshme të cilat prekin objektivat kyçe për integrimin dhe barazinë e komuniteteve me të gjithë qytetarët e tjerër. Duke u nisur nga këto mangësi kyçe ose më mire të themi elementare të cilat duhet ti ofrohen të gjithë qytetarëve në menyrë të barabartë Organizata Zeri i Romëve, Ashkalinjve dhe Egjitptianve operon me Programin e Edukimit, Punësimit, Banimit, Fuqizimin e Gruas, Antigjipsizmin si dhe ndikimin në Politikat e vendit, me shpresën se do të arrijë të integrojë dhe ofrojë kushte më të mira për komunitetet.

Ne po kërkojmë të bashkëpunojmë me hotele për të ofruar zona trajnimi për programet tona. Hotelet duhet të ofrojnë një mjedis ideal për programet tona të trajnimit dhe ne po kërkojmë hotele të cilët e kuptojnë vizionin dhe vlerat tona. Qëllimi ynë është t'u ofrojmë pjesëmarrësve tanë një mjedis të rehatshëm dhe të favorshëm mësimi që do t'u mundësojë atyre të maksimizojnë përvojën e tyre gjatë trajnimeve.

1. **Objektivat e thirrjes**:

Qëllimi i përgjithshëm i projekteve në OJQ Zëri i Romëve, Ashkalive dhe Egjiptianëve, është synimi për një shoqëri me të vërtetë multi-etnike dhe multikulturore në Kosovë, prandaj per te arritur këtë synim organizata jonë organizon aktivitete të shumta të cilat konsistojnë në favorizim të ngritjes së kapaciteteve, vetëdijes profesionale, sesioneve informuese,rëndësisë së edukimit,punësimit, fuqizimit politik dhe pavarësisë së gruas, integrimit të komuniteteve të përmendura në shoqëri duke ju referuar barazisë në të gjitha sferat e jetës.

Në kuadër të këtyre projekteve është planifikuar realizimi i disa punëtorive si dhe tryezave ditore gjatë vitit 2023, për çka “Zëri i Romëve, Ashkalinjve dhe Egjiptianëve” është duke kërkuar ofertues të cilët ofrojnë shërbime hoteliere brenda dhe jashtë zonës së Prishtinës si dhe ofertues sa i përket organizimit te tryezave në Prishtinë. Të gjithë ofertuesit duhet të përfshijnë shërbimet në vijim:

**LOT 1 AD03/01 OFERTIMI PER AKTIVITETE PA AKOMODIM**

Të gjithë ofertuesit duhet të përfshijnë shërbimet në vijim :

* Hapësirë të mjaftueshme në sallën, që siguron akomodimin e 25 -50 personave duke respektuar distancën fizike të përshtatshme për punë në grupe, sesion plenar apo format tjetër;
* Hapësirë të mjaftueshme në sallën që siguron akomodimin e 100 -150 personave duke respektuar distancën fizike;
* Salla duhet të ketë projektor, tabelë për mbajtjen e letrave, mundësi për printim si dhe klime (çmimi për 25-50 persona dhe çmimi për sallë deri 100-150 persona);
* Dreka për pjesëmarrës (oferte me një pije jo-alkoolike të përfshirë në çmim; ju lusim theksoni menynë që ofroni);
* Ofrimi i ujit për pjesëmarrës (çmimi për një ujë);
* Ofrimi i kafes për pjesëmarrës (çmimi për një kafe);
* Ofrimi i pajisjeve të zërimit.

**LOT 2 AD03/02 OFERTIMI PER AKTIVITETE ME AKOMODIM**

Të gjithë ofertuesit duhet të përfshijnë shërbimet në vijim :

* Akomodimi për person me “pansion të plotë” (çmimi për dhomë njëshe dhe çmimi për dhomë dyshe);
* Duhet të kenë disponueshmëri të akomodimit të 25 – 50 personave të ndarë në dhoma njeshe, varësisht kërkesës së organizatës;
* Hapsirë të mjaftueshme në sallën, që siguron akomodimin e 25 -50 personave duke respektuar distancën fizike, të përshtatshme për punë në grupe, sesion plenar apo format tjetër;
* Salla duhet të ketë projektor, tabelë për mbajtjen e letrave, mundësi për printim si dhe klime (çmimi për 25 persona dhe çmimi për sallë deri 50 persona);
* Mëngjesi, dreka dhe darka për pjesëmarrës (me një pije jo-alkoolike të përfshirë në çmim; ju lusim theksoni menynë që ofroni);
* Ofrimi i ujit për pjesëmarrës (çmimi për një ujë);
* Ofrimi i kafes për pjesëmarrës (çmimi për një kafe);
* Ofrimi i paisjeve të zërimit.

**Rolet dhe përgjegjësit:**

**Roli dhe detyrimet e Shërbimdhënësit**

* Shërbimdhënësi duhet të bëje rezervimin sipas kërkeses së Organizatës duke siguruar dhomat, sallën e trajnimeve dhe ti pershtatet agjendës se kërkuar nga Organizata.
* Shërbimdhënësi duhet të kujdeset për kushtet e hotelit, ambientin e paster dhe komod, cilësine e ushqimit.
* Për shërbime hoteliere çmimet për njësi dhe shërbime janë fikse dhe nuk i nënshtrohen ndryshimit.
* Shërbimdhënësi duhet të lëshojë faturën për secilin aktivitet në veçanti duke reskpetuar ofertën financiare të cilën e ka ofertuar.

**Roli dhe detyrimet e Organizatës**

* Organizata, çdoherë para organizimit të aktiviteteve, në objektet e shërbimdhënësit, do të njoftoj menaxhmentin e shërbim dhënësit, shtatë ditë para ditës së mbajtjes të eventit, për numrin e saktë të pjesëmarrësve si dhe për llojin e shërbimeve që do të shfrytëzohen gjatë mbajtjes së eventit, porosia bëhet ma anë të e-malit ose me dërgim direkt.
* Çmimet për organizim të eventeve do të përllogaritën sipas ofertës financiare të ofertuar.
* Për shërbime hoteliere çmimet për njësi, dhe shërbime janë fikse dhe nuk i nënshtrohen

ndryshimit.

* Pagesa do të bëhet pas pranimit të faturës për secilin aktivitet në veçanti përmes transferit bankar.

**Dokumentacioni i kërkuar /Kushtet për aplikim**

* Certifikata e regjistrimit të biznesit, ose regjistrimin e biznesit nga vendi i themelimit të ofertuesit (në qoftë se kompania ofertuese lideri është e regjistruar jashtë Kosovës, duhet të ketë te regjistruar përfaqësinë në Kosovë);
* Certifikata e regjistrimit të numrit fiskal dhe informatat e përgjithshme të biznesit;
* Fotografi të ambientit, dhomave dhe sallës.

**Kushtet për aplikim:**

Oferta duhet të ketë të përfshirë çmimet pa TVSH, bazuar në ligjin në fuqi të Republikës së Kosovës, me vendimin e Ministrisë së Financave, Neni 33, paragrafi 3.1 të ligjit nr. 05 / l-037 për TVSH , çdo OJQ – Organizatë Jo Qeveritare, në Kosovë është e liruar nga tatimi mbi vlerën e shtuar.

**Kushte të përgjithshme:**

* Organizata Zëri i Romëve, Ashkalive dhe Egjiptianëve e mbanë të drejtën e ndryshimit të ofertës në bazë të kërkesës derisa të merret vendimi përfundimtar;
* Organizata Zëri i Romëve, Ashkalive dhe Egjiptianëve e mbështetë vendimin e vetë në ofertën që i posedon përparësitë më të larta ekonomike siç mund të jetë shërbimi cilësor, por kriteri kryesor i vlerësimit është çmimi më i lirë sipas sasisë totale;
* Organizata Zëri i Romëve, Ashkalive dhe Egjiptianëve ka të drejtën të refuzojë ndonjë ose të gjitha ofertat e pranuara nëse ato nuk i plotësojnë kriteret;
* Ndërhyrja në këtë proces nuk është e lejuar dhe do të rezultojë në diskualifikimin e ofertës;
* Vendimi final, nuk do të bëhet përderisa nuk kompletohen të gjitha procedurat interne të organizatës. Në rast se shërbimi do jetë sipas kërkesës së kompanisë, mund t’iu ofrohet edhe kontrata por duke mos ndryshuar çmimet e ofertës;
* Oferta do të vlerësohet nga Komisioni i Prokurimit të Organizatës Zëri i Romëve, Ashkalive dhe Egjiptianëve në momentin e mbylljes së procesit. Gjithashtu, njoftimi do të bëhet brenda javës pas marrjes së vendimit nga Komisioni Vlerësues i Prokurimit të organizatës;
* Organizata Zëri i Romëve, Ashkalive dhe Egjiptianëve do të bëjë transferin bankar në xhirollogarinë e specifikuar nga furnizuesi pas porosisë nga ana e organizatës për sasinë me ç ‘rast kompania do te zotohet se materialin e porositur do ta ruaj deri në kohën e përshtatshme për shfrytëzim.
* Ofertuesi mund të aplikoj në te dyja ose njëren nga kerkesat (LOT 1 dhe LOT 2)

**Mënyra e aplikimit:**

Oferta duhet të dërgohet fizikisht përmes zarfit të mbyllur në zyrën e Organizatës Voice of Roma, Ashkali and Egyptians që gjendet në rrugën “Ali Pashë Tepelena”, Aktash, 10000, Prishtinë, Kosovë. Afati i fundit për aplikim është deri më datë: 21.03.2023 në ora 16:00. Çdo ofertë që dërgohet pas afatit të përcaktuar më lartë nuk do të merret parasysh.

|  |  |
| --- | --- |
| **Nr. i ofertës** |  |
| **Emri i kompanisë** |  |
| **Nr. Fiskal** |  |
| **Adresa** |  |
| **Emri i personit përgjegjës nga kompania** |  |
| **Data e ofertimit** |  |
| **Kontakti (tel)** |  |
| **Emali** |  |
| **Nënshkrimi** |  |

Nënshkrimi dhe vula e ofertuesit

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v.v